રાજકોટ રૂરલ પોલીસ દ્વારા ધ્રાંગધ્રા તાલુકાના પથુગઢ ગામે ખુલ્લેઆમ કટીંગ થતો વિદેશીદારૂનો મોટો જથ્થો ઝડપી પાડી તાલુકા પોલીસની દારુમા સાંઠગાંઠ ઉજાગર કરી હતી. આર.આર.સેલ દ્વારા દરોડામા એક ટ્રક, બે કાર સહિત દારુ સાથે કુલ 65 લાખનો મુદ્દામાલ ઝડપી પાડ્યો હતો ત્યારે આ મુદ્દામાલમા જપ્ત થયેલી ક્વાલીસ કાર પણ પોલીસની હોવાની શંકાથી આ તરફ તપાસ શરુ કરાઇ હતી. ત્યારે આ તરફ આર.આર.સેલ દ્વારા દરોડો કરી મોટા પ્રમાણમા પકડી પાડેલા દારુના જથ્થા મામલે ધ્રાંગધ્રા પોલીસ પર પણ શંકા ઉભી થઇ હતી. જે મામલે ધ્રાંગધ્રા તાલુકાના હેડ કોન્સ્ટેબલ ગૌતમરાય રતિલાલ ભાવસાર તથા પીએસઆઇ એ.એમ.વાઘને સસ્પેન્ડ કરવાનો હુકમ કરાયો હતો. જ્યારે આર.આર.સેલના અધિકારી દ્વારા જણાવ્યા અનુશાર જે તે સમયે પથૃગઢ ગામે દરોડો કરતાની સાથે જ ધ્રાંગધ્રા તાલુકા પીએસઆઇ એ.એમ.વાઘ તુરંત ઘટના સ્થળે પહોચી જતા તેઓના પર પણ શંકાની સોય ઉદભવી હતી.